Balcoanele construite ilegal în orașul Câmpulung Muscel vor fi demolate. "Eu m-am săturat de improvizații, gropi, maidan, cotețe".
Balcoanele construite ilegal în orașul Câmpulung Muscel vor fi demolate. Primarul Elena Lasconi a spus că s-a săturat de improvizații, gropi, maidan, cotețe și a anunțat că nu va semna nicio autorizație pentru construcțiile ilegale.
Primarul orașului Câmpulung Muscel Elena Lasconi, a anunțat că va demola balcoanele construite ilegal deoarece s-a săturat de improvizații și cotețe. Vor scăpa doar câteva balcoane, a mai spus Lasconi. "Nu voi semna nicio autorizație pentru construcții ilegale executate pe domeniul public. Singurele balcoane care vor rămâne în picioare sunt cele aflate în aliniament cu cele de la etaj. Mai exact, cele de bun simț. Unii proprietari s-au întins pe domeniul public cu încă un apartament. Nu mai merge. Gata. Poate că astăzi unii vor protesta, dar mâine vom vedea cu toții că aşa este bine. Eu m-am săturat de improvizații, gropi, maidan, cotețe", a explicat, pe Facebook, primarul Elena Lasconi.